Түгіскен (Қызылорда облысы)

Түгіскен — Қызылорда облысы Жаңақорған ауданындағы ауыл, Аққорған ауылдық округі  орталығы.

 Географиялық орны 
Аудан орталығы - Жаңақорған кентінен оңтүстік-шығысқа қарай 45 км жерде, Сырдария өзенінің сол жағалық  жайылмасында орналасқан. Ауыл 1967-96 жылдары күріш өсіретін өзімен аттас кеңшардың орталығы болған. 

 Тарихы 
«Түгіскен» совхозы 1967 жылы құрылған. 1972 жылы «Түгіскен» ауылдық кеңесі болып құрылды. 1992 жыл «Аққорған» ауылдық округі, «Түгіскен» елді мекені болып өзгертілді. «Түгіскен» совхозы  1995 жылы мемлекеттік кәсіапорын болып өзгерді. 2007 жылы «Түгіскен ТШ» ЖШС болып өзгерді. Елді мекеннің территориясы 271 га. Қызылорда қаласынан – 235 км, Түркістан қаласынан – 90 км, аудан орталығынан – 50 км қашықтықта, ең жақын темір жол 35 км қашықтықта орналасқан.

 Инфрақұрылымы 
Ауыл округінде №209 Кеңес Одағының батыры Ә.Әбутәліпов атындағы орты мектеп (630 оқушы, мектеп алды даярлық тобында 81 бала), №256 орта мектеп (235оқушы, мектеп алды даярлық тобында 40 бала) тәрбиеленіп бәләм алуда. №8 Жаңақорған ауданы балалар мен жасөспірімдер спорт мектебінде 854 бала тәрбиеленуде, дәрігерлік емхана, 2 мемлекеттік балабақша,  5 жеке балбақщада – 350 бала  тәрбиеленуде. 2 – ЖШС, «Имандылық» мешіті, клуб үйі, кітапхана, пошта үйі, телефон станциясы, 35 орындық монша, 2 шаштараз, 5 – ауылшаруашылық өндірістік кооперативі, 6 күріш ақтайтын диірмен халыққа қызмет етеді. 

 Халқы  
1999 жылы тұрғындар саны 3732 адам (1896 ер адам және 1836 әйел адам) болса, 2009 жылы 3766 адамды (1931 ер адам және 1835 әйел адам) құрады. 2017 жылдың қаңтарындағы мәлімет бойынша тұрғындар саны – 4706, отбасы саны – 664. 2009 жылғы Қазақстан Республикасы халық санағы  Тұрғындардың негізгі айналысатын кәсібі егін шаруашылығы және мал шаруашылығы. 

 Танымал азаматтары 
Совет Одағының батыры Ануар Абуталипов, озат күрішші, ІІІ-дәрежелі «Еңбек Даңқы» орденінің толық иегері Алиасқар Сұлтанов, Социалистік Еңбек Ерлері Нақып Ержанов, Сердалы Құрымбеков, Қадір Тағаев сынды азаматтар шыққан.

 Дереккөздер 

 Сыртқы сілтемелер 
 Викимапияда

Санат:Жаңақорған ауданы елді мекендері